9.9.2004 1795/003/2004TM

Oikeusministeriö PL 25
00023 VALTIONEUVOSTO

O :;:uSMINIS 16. 09. 233I
c .	tö6

Lausuntopyyntönne 9.7.2004
Työministeriön lausunto Julkisuusperiaate ja viranomaisten asiakirjojen jäljenteiden maksullisuus —työryhmän muistiosta

Pyydettynä lausuntona julkisuusperiaatteesta ja viranomaisten asiakirjojen jäljenteiden maksullisuudesta työministeriö toteaa seuraavaa:

Työryhmä ehdottaa muutoksia julkisuuslain mukaisista tietojen luovuttamisista perittävien maksujen määräytymisperusteisiin. Ehdotuksella otettaisiin julkisuuslakiin säännökset viranomaisten tuottamien suoritteiden maksullisuudesta ja maksujen määräytymisestä. Aiemmin säännökset ovat sisältyneet valtion viranomaisten osalta maksuperustelakiin ja sen nojalla annettuihin viranomaiskohtaisiin maksuasetuksiin sekä kunnallisten maksujen osalta kuntalakiin.

Työministeriö pitää ongelmallisena nykytilaa, jossa julkisuuslain mukaisesti luovutettavien asiakirjojen kopioista on peritty maksuja varsin vaihtelevin perustein eri viranomaisten välillä. Julkisuusperiaatteen toteutumisen kannalta on tärkeää, että maksut määräytyvät samoilla periaatteilla sekä kunnan että valtion hallinnon suoritteiden tuottamisessa. Samoin valtion eri virastojen kohdalla tulisi perusteet maksujen määräytymiselle olla yhtenäiset. Työministeriön kantana on, että suunniteltu muutos on tarpeellinen viranomaiskäytäntöjen yhtenäistämiseksi ja julkisuusperiaatteen toteuttamiseksi.

Maksuperusteiden tarkentaminen ja yhtenäistäminen parantaa perustuslaissa turvatun julkisuusperiaatteen toteutumista ja julkisuuslain
kokonaistavoitteiden, erityisesti tiedonsaannin ja hyvän tiedonhallintatavan edistämistä.

Työministeriö pitää hyvänä sääntelyn järjestämistä kodifiointimallin mukaisesti ottamalla viranomaisten toiminnan julkisuudesta annettuun lakiin tarvittavat säännökset. Näin varmistetaan se, että muutoksella tullaan pääsemään julkisuuslain tavoitteiden mukaiseen lopputulokseen sekä valtion- että kunnanhallinnossa tapahtuvissa asiakirjojen luovutuksissa.
Käyntiosoite	Postiosoite
Eteläesplanadi 4	PL 34	Puhelinvaihde	Faksi	Kotisivu	5ähköposti
Mikonkatu 4	00023 Valtioneuvosto	(09) 16 006	(09) 1604 7950	www.mol.fi	kirjaamo.tyoministerii
1.1					

Työministeriö kiinnittää ehdotuksessa huomiota siihen, että suunniteltu uudistus jättää edelleen ongelmalliseksi ja vaihteleville käytännöille alttiiksi muista kuin yleiseen tiedonsaantioikeuteen perustuvista asiakirjojen luovutuksista aiheutuvien maksujen määräytymisen. Ongelmallista on edelleen se, milloin tietojen luovuttamisen katsotaan kuuluvan viranomaisen neuvonta-, kuulemis- tai tiedotusvelvollisuuksien piiriin ja tulee näin uudistettavana olevan sääntelyn piiriin.

Uudistuksen valmistelussa tulisikin huomioida tarkemmin myös muiden kuin yleiseen tietojensaantioikeuteen perustuvien tietojenluovutuksien maksuperusteiden sääntely sekä viranomaisen neuvonta-, kuulemis- tai tiedotusvelvollisuuksien piiriin kuuluvien tietojenluovuttamisten tarkempi määrittely.

Kansliapäällikkö

Markku Wallin

Ylitarkastaja	Heidi Nummela